Rikunarita-ORG/Wikinium huggingface dataset:
# ഗോവ (ചലച്ചിത്രം)

**ഇംഗ്ലീഷ് വിലാസം**
പ്രദർശിപ്പിക്കുക

| ഗോവ |
| --- |
|  |
| സംവിധാനം | വെങ്കട് പ്രഭു |
| കഥ | വെങ്കട് പ്രഭു |
| നിർമ്മാണം | സൌന്ദര്യ |
| അഭിനേതാക്കൾ | ജേയ് വൈഭവ് റെഡ്ഡി അരവിന്ദ് ആകാശ് പ്രേംജി അമരൻ സമ്പത്ത് രാജ് Sneha പിയ ബാജ്പയി Melanie Marie |
| ഛായാഗ്രഹണം | ശക്തി ശരവണൻ |
| ചിത്രസംയോജനം | K. L. പ്രവീൺ, N. B. ശ്രീകാന്ത് |
| സംഗീതം | യുവാൻ ശങ്കർ രാജ |
| നിർമ്മാണ കമ്പനി | Ocher Studios |
| വിതരണം | Warner Bros. Pictures Ocher Picture Productions |
| റിലീസ് തീയതി | 29 ജനുവരി 2010 |
| ദൈർഘ്യം | 164 mins |
| രാജ്യം |  ഇന്ത്യ |
| ഭാഷ | തമിഴ് |
| ബജറ്റ് | $2 മില്യൺ |
| ബോക്സ് ഓഫീസ് | $3 മില്യൺ |

2010-ൽ പുറത്തിറങ്ങിയ തമിഴ് റൊമാൻറിക് കോമഡി ചലച്ചിത്രമാണ് **ഗോവ**. കഥയും സംവിധാനവും നിർവ്വഹിച്ചത് വെങ്കട് പ്രഭു ആണ്. അദ്ദേഹത്തിൻറെ മൂന്നാമത്തെ ചിത്രമാണ്. മുൻപ് വിജയിച്ച് ചലച്ചിത്രങ്ങളിലെ താരങ്ങൾ തന്നെയാണ് ഈ ചലച്ചിത്രത്തിലും പ്രധാന വേഷങ്ങൾ അഭിനയിച്ചത്. ചില തമിഴ് ചലച്ചിത്രങ്ങളിലെ കഥാപാത്രങ്ങളും ഗീതങ്ങളും ഈ ചലച്ചിത്രത്തിലേക്ക് കടമെടുത്തിട്ടുണ്ട്. ഇതാണ് ഈ ചലച്ചിത്രത്തിൻറെ മറ്റൊരു പ്രത്യേകത. സിലമ്പരസൻ, നയൻതാര, പ്രസന്ന എന്നിവർ അതിഥി വേഷങ്ങളിലുണ്ട്.

രാമരാജൻ, വിനായകം, സാമിക്കണ്ണ് എന്നീ മൂന്നു ചെറുപ്പക്കാരുടെ യാത്രയും അവർ ചെന്നു പെടുന്ന കുരുക്കുകളുമാണ് ഈ ചിത്രത്തിൻറെ പ്രമേയം. തങ്ങളുടെ ഗ്രാമത്തിൽ നിന്ന് സൌഭാഗ്യം തേടി അവർ ഗോവയിലെത്തുന്നു. തുടർന്ന് സംഭവിക്കുന്ന കാര്യങ്ങളാണ് ചിത്രത്തിലുടനീളം. ഗോവയും തമിഴ്നാട്ടിലെ പന്നാപുരവുമാണ് ഷൂട്ടിങ്ങ് ലൊക്കേഷനുകൾ. **എ** സർട്ടിഫിക്കേഷനാണ് ചിത്രത്തിന് സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ നൽകിയത്. 2010, 29 ജനുവരിയിൽ ചിത്രം തിയേറ്ററുകളിലെത്തി. നല്ല പ്രതികരണമാണ് ചിത്രത്തിന് ലഭിച്ചത്.

## കഥാപാത്രങ്ങൾ

* ജയ് - വിനായകം മാണിക്കം (വിനയ്)
* വൈഭവ് റെഡ്ഡി - Ramarajan Ambalavaanar (റാം)
* പ്രേംജി അമരൻ - സാമിക്കണ്ണ് (സാം)
* അരവിന്ദ് ആകാശ് - ജാക്ക്
* സമ്പത്ത് രാജ് - ഡാനിയേൽ/ഡാനി
* സ്നേഹ - സുഹാസിനി ഫെർണാണ്ടോ
* പിയ ബാജ്പേയ് - റോഷ്നി
* Melanie Marie - ജെസീക്ക ആൽബ

അതിഥി വേഷങ്ങൾ :

* പ്രസന്ന - ശക്തി ശരവണൻ
* നയൻതാര - ഗ്രാമത്തിലെ പുതിയ പെൺകുട്ടി
* ചിമ്പു - മൻമഥൻ

## അവലംബം

## പുറത്തേക്കുള്ള കണ്ണികൾ

* ഔദ്യോഗിക വെബ്‌സൈറ്റ്
* *Goa* ഇന്റർനെറ്റ് മൂവി ഡാറ്റാബേസിൽ
# കെ.വി. ആനന്ദ്

**ഇംഗ്ലീഷ് വിലാസം**

| കെ.വി. ആനന്ദ് |
| --- |
| മൂവിബഫ് ഫസ്റ്റ് ക്ലാപ്പ് അവാർഡ് ചടങ്ങിൽ കെ.വി ആനന്ദ്, 2017 |
| ജനനം |  (1966-10-30) 30 ഒക്ടോബർ 1966 വയസ്സ്) ചെന്നൈ, തമിഴ്നാട്, ഇന്ത്യ |
| മരണം | 2020 ഏപ്രിൽ 30 ചെന്നൈ,തമിഴ്നാട് |
| തൊഴിൽ(s) | ഛായാഗ്രാഹകൻ സംവിധായകൻ |
| Title | ISC |

ഒരു ഇന്ത്യൻ ഛായാഗ്രാഹകനും സംവിധായകനുമാണ് **കെ.വി. ആനന്ദ്** (ജനനം 1966).

## ജീവിതരേഖ

1966 ഒക്ടോബർ 30ന് ചെന്നൈയിൽ വെങ്കിടേശന്റെയും അനസൂയയുടെയും മകനായി ജനിച്ചു. ഡി. ജി വൈഷ്ണവ് കോളേജിൽ നിന്നും ബിരുദം നേടി.

## കരിയർ

### ഫോട്ടോ ജേർണലിസ്റ്റായി

ഇന്ത്യ ടുഡേ, കൽകി തുടങ്ങിയ മാസികകളിലും പ്രമുഖ പത്രങ്ങളിലും ഫ്രീലാൻസ് ഫോട്ടോഗ്രാഫറായിരുന്നു. നിരവിധി പ്രമുഖരുടെ ചിത്രങ്ങൾ പകർത്തിയിട്ടുണ്ട്. നാളുകൾക്കകം ആനന്ദിന്റെ ചിത്രങ്ങൾ 200ൽ അധികം മാഗസിനുകളുടെ കവർ പേജിൽ വന്നു. പിന്നീട് ഇന്ത്യ ടുഡെയുടെ ഫോട്ടോ ജേർണലിസ്റ്റായി.

### ഛായാഗ്രാഹകനായി

ഛായാഗ്രാഹകനായ പി.സി. ശ്രീറാമിന്റെ സഹ ഛായാഗ്രാഹകനായി തുടങ്ങി. സഹ ഛായാഗ്രാഹകനായി ഗോപുര വാസലിലേ, അമരൻ, മീര, ദേവർ മകൻ, തിരുടാ തിരുടാ തുടങ്ങിയ ചിത്രങ്ങളിൽ ജോലി ചെയ്തു. തേന്മാവിൻ കൊമ്പത്ത് എന്ന ചിത്രത്തിന്റെ ഛായാഗ്രാഹകൻ ആനന്ദായിരുന്നു. തന്റെ അരങ്ങേറ്റ ചിത്രത്തിൽ തന്നെ മികച്ച ഛായാഗ്രാഹകനുള്ള ദേശീയപുരസ്കാരം സ്വന്തമാക്കി. ഛായാഗ്രാഹകനായ ആദ്യ തമിഴ് ചിത്രം കടൽ ദേശം ആണ്. പ്രിയദർശൻ, എസ്. ശങ്കർ എന്നിവരോടൊപ്പം ജോലി ചെയ്തു. തമിഴ്, തെലുഗു, ഹിന്ദി, മലയാളം തുടങ്ങിയ ഭാഷകളിലായി 14 ചിത്രങ്ങളിൽ ഛായാഗ്രാഹകനായി ജോലി ചെയ്തു.

### സംവിധായകനായി

ശ്രീകാന്ത്, ഗോപിക, പൃഥ്വിരാജ് എന്നിവർ അഭിനയിച്ച കനാ കണ്ടേൻ എന്ന തമിഴ് ചലച്ചിത്രത്തിലൂടെ സംവിധായകനായി അരങ്ങേറ്റം കുറിച്ചു. സൂര്യ, തമന്ന ഭാട്ടിയ എന്നിവർ അഭിനയിച്ച അയൺ ആണ് രണ്ടാമത്തെ ചിത്രം. ഈ ചിത്രം വൻ വിജയമായി. മികച്ച സംവിധായകനുള്ള എഡിസൺ അവാർഡ് ലഭിച്ചു. 2014ൽ രജനീകാന്ത് അഭിനയിക്കുന്ന ഒരു ചലച്ചിത്രം സംവിധാനം ചെയ്യുന്നത് കെ.വി. ആനന്ദാണ്.

## ചലച്ചിത്രങ്ങൾ

### ഛായാഗ്രാഹകനായി

* ശിവാജി , ദി ബോസ്
* ചെല്ലമേ
* ദ ലെജെന്റ് ഓഫ് ഭഗത് സിങ്
* മുതൽവൻ
* നേർക്കു നേർ
* കാതൽ ദേശം
* മിന്നാരം (1997)
* തേന്മാവിൻ കൊമ്പത്ത് (1994)
* ജോഷ് (ഹിന്ദി ചലച്ചിത്രം)

### സംവിധായകനായി

| Year | Film | Language | Cast | Notes |
| --- | --- | --- | --- | --- |
| 2005 | *കനാ കണ്ടേൻ* | തമിഴ് | ശ്രീകാന്ത്, പൃഥ്വിരാജ്, ഗോപിക |  |
| 2009 | *അയൺ* | തമിഴ് | സൂര്യ, തമന്ന ഭാട്ടിയ, പ്രഭു, Akashdeep Saighal | Nominated—Filmfare Award for Best Director – Tamil |
| 2011 | *കോ* | തമിഴ് | Jiiva, Ajmal Ameer, Karthika Nair, Piaa Bajpai | Nominated—Filmfare Award for Best Director – Tamil |
| 2012 | *മാട്രാൻ* | തമിഴ് | Suriya, Kajal Aggarwal, Sachin Khedekar | Nominated—SIIMA Award for Best Director |
| 2014 | *അനേകൻ* | Tamil | Dhanush, Amyra Dastur, Karthik | Filming |

## പുരസ്കാരങ്ങൾ

* മികച്ച ഛായാഗ്രാഹകനുള്ള ദേശീയ ചലച്ചിത്രപുരസ്കാരം (1995)
* മികച്ച ഛായാഗ്രാഹകനുള്ള ഫിലിംഫെയർ പുരസ്കാരം

## അവലംബം

## പുറം കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് കെ.വി. ആനന്ദ്

Interviews
* in TeluguCinema.com, 2009 Archived 2009-05-01 at the Wayback Machine
* Interview in Rediff, 2005
* Interview in Chennai Online Archived 2008-01-25 at the Wayback Machine
* Interview in The Hindu, 2005 Archived 2011-05-02 at the Wayback Machine
* Interview in TeluguCinema.com, 2007 Archived 2008-02-12 at the Wayback Machine
# കമ്പ്യൂട്ടർ ശാസ്ത്രം

**ഇംഗ്ലീഷ് വിലാസം**

|  |  |
| --- | --- |
|  |  |
|  |  |

കമ്പ്യൂട്ടർ പ്രോഗ്രാമിംഗ് ഭാഷകളുടെ പഠനം (മുകളിൽ ഇടത്), അൽഗോരിതങ്ങളുടെ രൂപകൽപ്പനയും വിശകലനവും (മുകളിൽ വലത്), ബിൽഡിംഗ് ഇന്റലിജന്റ് സിസ്റ്റങ്ങൾ (താഴെ ഇടത്), ഇലക്ട്രിക്കൽ ഹാർഡ്‌വെയർ (താഴെ വലത്) എന്നിവ കമ്പ്യൂട്ടർ സയൻസിന്റെ അടിസ്ഥാന മേഖലകളിൽ ഉൾപ്പെടുന്നു.

**കമ്പ്യൂട്ടർ സയൻസ്** എന്നത് കമ്പ്യൂട്ടേഷൻ, ഓട്ടോമേഷൻ, ഇൻഫോർമേഷൻ എന്നിവയുടെ പഠനമോ പരിശീലനമോ ആണ്.സൈദ്ധാന്തിക വിഷയങ്ങളെ(അൽഗരിതങ്ങൾ, കമ്പ്യൂട്ടേഷൻ സിദ്ധാന്തം, വിവര സിദ്ധാന്തം പോലുള്ളവ)പ്രായോഗിക വിഷയങ്ങളിലേക്ക് (ഹാർഡ്‌വെയറിന്റെയും സോഫ്റ്റ്‌വെയറിന്റെയും രൂപകൽപ്പനയും നടപ്പിലാക്കലും ഉൾപ്പെടെ) വിപുലപ്പെടുത്തുന്ന ശാസ്ത്രശാഖയാണിത്. കമ്പ്യൂട്ടർ സയൻസ് പൊതുവെ ഒരു അക്കാദമിക് ഗവേഷണ മേഖലയായി കണക്കാക്കപ്പെടുന്നു, മാത്രമല്ല ഇത് കമ്പ്യൂട്ടർ പ്രോഗ്രാമിംഗിൽ നിന്ന് വ്യത്യസ്തമാണ്.

അൽഗോരിതങ്ങളും ഡാറ്റാ ഘടനകളിലുമാണ് കമ്പ്യൂട്ടർ സയൻസ് കേന്ദ്രീകരിച്ചിരിക്കുന്നത്.കമ്പ്യൂട്ടേഷൻ സിദ്ധാന്തം കമ്പ്യൂട്ടേഷന്റെ അബ്സ്ട്രാക്ട് മാതൃകകളെയും അവ ഉപയോഗിച്ച് പരിഹരിക്കാവുന്ന പ്രശ്നങ്ങളുടെ പൊതുവായ ക്ലാസുകളെയും കുറിച്ചാണ്. ക്രിപ്‌റ്റോഗ്രഫി, കമ്പ്യൂട്ടർ സെക്യൂരിറ്റി എന്നീ മേഖലകളിൽ സുരക്ഷിതമായ ആശയവിനിമയത്തിനും സുരക്ഷാ പാളിച്ചകൾ തടയുന്നതിനുമുള്ള മാർഗങ്ങളെക്കുറിച്ച് പഠിക്കുന്നത് ഉൾപ്പെടുന്നു.

## അനുബന്ധ വിഷയങ്ങൾ

* സോഫ്റ്റ്‌വെയർ എംജിനീയറിങ്ങ്‌
* കമ്പ്യൂട്ടിങ്ങ്‌
* വികേന്ദ്രീകൃത കമ്പ്യൂട്ടിങ്ങ്

## അവലംബം